paragraph_text: Maja S. Franković (Rijeka, 7. kolovoza 1951.) jedna je od najzanimljivijih umjetnica na području suvremene grafike u Hrvatskoj. Glavna karakteristika njenih radova je težnja prema prostornoj grafici što je posebno vidljivo u njenom ciklusu radova pod nazivom Knjige – objekti. Ne ustručava se koristiti raznovrsne materijale i kombinirati ih uz različite tehnike. Često u svojim radovima koristi motive iz svakodnevnog života. Za svoj rad nagrađena je s četrnaest hrvatskih i tri međunarodne nagrade. Samostalno je izlagala na više od sedamdeset izložbi grafika u Hrvatskoj i Europi te više od tristo zajedničkih. Do sada je autorica dvadesetišest grafičkih mapa. Od 2005. do 2009. je bila diplomat savjetnik u Stalnom predstavništvu Republike Hrvatske u UNESCO – u Parizu. Članica je HDLU – a Rijeke, a do 2018. predaje na Akademiji likovnih umjetnosti u Rijeci.